Document ID: /roh_data/filtered/fineweb-2-filterrobots_roh.jsonl.gz/35041

Tar Sandro Fliri ha tut l’istorgia cumenzà cura che el aveva 13 onns. Da quella giada ha la famiglia Fliri da Sta. Maria en Val Müstair decis da participar sco famiglia a la cursa. La premiera aveva famiglia Fliri l’onn 2002 tar l’emprima cursa dal Bike-Maraton. Er l’onn suenter è Sandro Fliri stà anc ina giada ensemen cun sia famiglia a la partenza da la cursa. Suenter alura sco junior e creschi.
Il Bike-Maraton è ina chaussa dal cor
Cun l’emprima cursa al Bike-Maraton dal Parc Naziunal è creschi tar Sandro Fliri la passiun per quest sport. Era sche el e ses fragliuns gievan gia dapi che els eran pitschens cun il velo è cun l’emprima cursa sa dasdà en el la veglia da far questa cursa sco curridur. Dapi alura è Fliri adina stà da la partida tar il Bike-Maraton. Ina giada ha el fat las cursas pli curtas, ina autra giada quellas sur varga 100 kilometers da Fuldera a Scuol, ed il siemi è da pudair far ina giada la cursa roiala, quella sur quasi 150 kilometers, ina giada enturn il territori dal Parc Naziunal.
Il Bike-Maraton ha in termin fix en il chalender
Era David Tschenett tutga tar ils bikers da l’emprima ura. Er el ha cumenzà cun quest sport gia dad uffant. Da pitschen si è el adina sta sin il velo. Cun ils onns èn quels daventads adina pli professiunals e spezialisads. Segira ha el passentà l’entir svilup dals bikes dals emprims mountainbikes che eran anc grev sco plum fin tar las maschinas da cursa che ils velos èn ozendi. Era sche il resultat na è suenter ventg onns betg pli uschia impurtant trenescha David Tschenett anc adina trais giadas l’emna.